Die organisasie het in 'n verklaring gesê die prys kan moontlik met 26 sent per liter styg weens 'n verandering in die Rand/Dollar-wisselkoers. Die petrolprys het vroeër vandeesmaand met 29 sent per liter gestyg.
Volgens die AA is pryse vir diesel meer gunstig en sal dit moontlik slegs met 3.5 sent per liter styg.
Die organisasie het dit benadruk dat huidige loongeskille in die arbeidsmark vinnig opgelos moet word, aangesien dit 'n negatiewe uitwerking op die petrolprys kan hê. Lede van die National Union of Metalworkers of SA (Numsa), staak tans in die metaal- en ingenieursbedryf. Lede het al op 1 Julie begin staak en eis tans 'n verhoging van 10% met 'n behuisingsubsidie van R1 000 en 'n algehele verbod op arbeidsmakelaars. Die werkgewersorganisasie Seifsa het Dinsdag aangekondig hy het sy finale loonaanbod teruggetrek.
Daar is wel 'n positiewe om hieruit te kry… Tenminste is hulle konstant met die maandlikse verhogings. :(